Ir-Regolament tal-Kummissjoni
tat-23 ta' Diċembru 2003
li jemenda r-Regolament tal-Kunsill (KE) Nru 1081/2000 li jipprojbixxi l-bejgħ, provvista u esportazzjoni għal Burma/il-Myanmar ta' tagħmir li jista' jintuża għal ripressjoni interna jew terroriżmu, u li jiffriża l-fondi ta' ċerti persuni relatati ma' funzjonijiet governattivi importanti f'dak il-pajjiż
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1081/2000 tat-22 ta' Mejju 2000 li jipprojbixxi l-bejgħ, provvista u esportazzjoni għal Burma/il-Myanmar ta' tagħmir li jista' jintuża għal ripressjoni interna jew terroriżmu, u li jiffriża l-fondi ta' ċerti persuni relatati ma' funzjonijiet governattivi importanti f'dak il-pajjiż [1], kif l-aħħar emendat bir-Regolament (KE) Nru 2084/2003 [2], u b'mod partikolari l-Artikolu 4, l-ewwel inċiż, tiegħu,
Billi:
(1) L-Anness II tar-Reglament (KE) Nru 1081/2000 jelenka l-persuni li huma milquta bl-iffriżar ta' fondi taħt dak ir-Regolament.
(2) L-Artikolu 4 tar-Regolament (KE) Nru 1081/2000 jagħti s-setgħa lill-Kummissjoni biex temenda l-Anness II, waqt li tqis id-deċiżjonijiet li jaġġornaw l-Anness tal-Posizzjoni Komuni 2000/346/PESK [3]. Skond l-Artikolu 11 tal-Pożizzjoni Komuni 2003/297/PESK [4], ir-referenzi għall-Posizzjoni Komuni 2000/346/PESK għandhom jinqraw bħala referenzi għall-Posizzjoni Komuni 2003/297/PESK.
(3) Id-Deċiżjoni tal-Kunsill 2003/907/PESK [5] temenda l-Anness tal-Posizzjoni Komuni 2003/297/PESK, li fiha lista ta' persuni li huma soġġetti għall-miżuri restrittivi stabbiliti f'dik il-Posizzjoni Komuni. L-Anness II tar-Regolament (KE) Nru 1081/2000 għandu, għalhekk, jiġi emendat skond hekk.
(4) Biex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jibda' jseħħ minnufih,
ADOTTAT DAN IR-REGOLAMENT:
Artikolu 1
L-Annes II tar-Regolament (KE) Nru 1081/2000 huwa sostitwit bit-test fl-Anness ta' dan ir-Regolament.
Artikolu 2
Dan ir-Regolament jibda jseħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Diċembru 2003.